b'\n_START_ARTICLE_\nVaivara Sinim\xc3\xa4gede Muuseum\n_START_PARAGRAPH_\nVaivara Sinim\xc3\xa4gede Muuseum on Narva-J\xc3\xb5esuu linnas Sinim\xc3\xa4e asulas olev muuseum, mis tutvustab eelk\xc3\xb5ige II maailmas\xc3\xb5ja ajal toimunud Sinim\xc3\xa4gede lahinguga seotut. Muuseumis eksponeeritakse relvi, mundreid, s\xc3\xb5durite isiklikke esemeid, s\xc3\xb5jaaegseid fotosid, vaenupoolte propagandaplakateid jne. Peale s\xc3\xb5jatemaatika kajastab muuseum ka Vaivara valla ajalugu. Suurelt ekraanilt saab vaadata ajaloolisi filmi ja dokumentaalkaadreid._NEWLINE_Vaatamata raskele s\xc3\xb5jateemale on v\xc3\xa4ljapanekus m\xc3\xb5eldud k\xc3\xb5igile: kui t\xc3\xa4iskasvanud detailide uurimisele keskenduvad, on noorematel v\xc3\xb5imalik \xc3\xbcht-teist oma k\xc3\xa4ega katsuda ja proovida._NEWLINE_Muuseumist on v\xc3\xb5imalik tellida giiditeenust, mille retkejuhid ja giidid on piirkonda tundvad inimesed._NEWLINE_Muuseum paikneb Vaivara m\xc3\xb5isa renoveeritud aidas ja sepikojas.'